CELEX: E2007P0006
Language: mt
Date: 2007-05-08 00:00:00
Title: Talba għal Opinjoni Konsultattiva mill-Qorti ta' l-EFTA mill- tal- 8 ta' Mejju 2007 fil-każ HOB vín ehf v Faxaflóahafnir sf. (Każ E-6/07)

13.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 301/19
            
         Talba għal Opinjoni Konsultattiva mill-Qorti ta' l-EFTA mill- tal-8 ta' Mejju 2007 fil-każ HOB vín ehf v Faxaflóahafnir sf.
   (Każ E-6/07)
   (2007/C 301/11)
   Il-Hæstiréttur Íslands (il-Qorti Suprema ta' l-Iżlanda) għamlet talba lill-Qorti ta' l-EFTA permezz ta' l-ittra tal-8 ta' Mejju 2007, li waslet għand ir-Reġistru tal-Qorti fil-21 ta' Mejju 2007, għal Opinjoni Konsultattiva fil-każ HOB vín ehf v Faxaflóahafnir sf., dwar il-mistoqsijiet li ġejjin:
   
               1.
            
            
               L-impożizzjoni ta' tariffi min-naħa ta' partenarjat li huwa propjetà ta' bosta muniċipalitajiet, b'rabta ma' l-importazzjoni ta' xarbiet alkoħoliċi minn Stati oħra taż-ŻEE, minn port li huwa propjetà tal-partenarjat, taqa' taħt id-dispożizzjonijiet ta' l-Artikoli 10, 11 jew 14 tal-Ftehim taż-ŻEE? Din il-mistoqsija hija msejsa fuq il-premessa li l-ħidma tal-port mhix meqjusa bħala ħidma pubblika mil-liġi. l-impożizzjoni tat-tariffi hija msejsa fuq awtorizzazzjoni fil-liġi u t-tariffi huma imposti bħala ħlas għall-ispejjeż tas-servizzi li jingħataw, flimkien ma' sehem mill-ħidma konġunta tal-port.
            
         
               2.
            
            
               Fil-każ li t-tweġiba għall-ewwel mistoqsija hija tali li għandha tapplika kwalunkwe dispożizzjoni tal-Ftehim taż-ŻEE li hija msemmija aktar 'il fuq, dik id-dispożizzjoni tipprekludi l-impożizzjoni ta' tariffi tax-xorta msemmija fl-ewwel mistoqsija? Il-mistoqsija hija msejsa fuq il-premessa li t-tariffi ogħla huma imposti b'rabta ma' l-importazzjoni ta' xarbiet alkoħoliċi u mhux għal xarbiet li m'humiex, u li ġeneralment fl-Iżlanda x-xarbiet alkoħoliċi jiġu impurtati, fost l-oħrajn, minn Stati oħra taż-ŻEE.